CELEX: 32020D1491
Language: bg
Date: 2020-10-12 00:00:00
Title: Решение (ЕС) 2020/1491 на Съвета от 12 октомври 2020 година относно позицията, която трябва да се заеме от името на Европейския съюз в рамките на Комитета по СИП, създаден съгласно Временното споразумение за икономическо партньорство между Кот д’Ивоар, от една страна, и Европейската общност и нейните държави членки, от друга страна, във връзка с приемането на списъка с арбитри

16.10.2020   
               
               
                  BG
               
               
                  Официален вестник на Европейския съюз
               
               
                  L 343/13
               
            
         РЕШЕНИЕ (ЕС) 2020/1491 НА СЪВЕТА
         от 12 октомври 2020 година
         относно позицията, която трябва да се заеме от името на Европейския съюз в рамките на Комитета по СИП, създаден съгласно Временното споразумение за икономическо партньорство между Кот д’Ивоар, от една страна, и Европейската общност и нейните държави членки, от друга страна, във връзка с приемането на списъка с арбитри
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Временното споразумение за икономическо партньорство между Кот д’Ивоар, от една страна, и Европейската общност и нейните държави членки, от друга страна (1) (наричано по-нататък „споразумението“), бе подписано от името на Съюза съгласно Решение 2009/156/ЕО на Съвета (2) и се прилага временно от 3 септември 2016 г.
                  
               
                     (2)
                  
                  
                     В съответствие с член 64, параграф 1 от споразумението Комитетът по СИП съставя списък с лица, които желаят и са способни да изпълняват функциите на арбитри (наричан по-нататък „списък с арбитри“).
                  
               
                     (3)
                  
                  
                     Комитетът по СИП, на предстоящото си годишно заседание, следва да приеме решение за определяне на списъка с арбитри в съответствие с член 64, параграф 1 от споразумението.
                  
               
                     (4)
                  
                  
                     Целесъобразно е да се определи позицията, която трябва да се заеме от името на Съюза в рамките на Комитета по СИП, тъй като решението за съставяне на списъка на арбитрите ще бъде обвързващо за Съюза.
                  
               
                     (5)
                  
                  
                     Поради това е целесъобразно позицията на Съюза в рамките на Комитета по СИП да се основава на проекта на решение на Комитета по СИП,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Комитета по СИП, създаден с Временно споразумение за икономическо партньорство между Кот д’Ивоар, от една страна, и Европейската общност и нейните държави-членки, от друга страна, се основава на проекта на решение на Комитета по СИП относно приемането на списъка на лицата, които желаят и са способни да изпълняват функциите на арбитри (3).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 12 октомври 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 59, 3.3.2009 г., стр. 3.
         
            (2)  Решение 2009/156/ЕО на Съвета от 21 ноември 2008 г. за подписване и временно прилагане на Временно споразумение за икономическо партньорство между Кот д’Ивоар, от една страна, и Европейската общност и нейните държави-членки, от друга страна (ОВ L 59, 3.3.2009 г., стр. 1).
         
            (3)  Вж. документ ST 10614/20, който е достъпен на следния адрес: http://register.consilium.europa.eu.